CELEX: 32015D0975
Language: da
Date: 2015-06-19 00:00:00
Title: Kommissionens gennemførelsesafgørelse (EU) 2015/975 af 19. juni 2015 om en foranstaltning truffet af Spanien i overensstemmelse med Europa-Parlamentets og Rådets direktiv 2006/42/EF for at forbyde markedsføringen af en slagboremaskine, der importeres til Spanien af HIDALGO'S GROUP, Spanien (meddelt under nummer C(2015) 4086) (EØS-relevant tekst)

23.6.2015   
            
            
               DA
            
            
               Den Europæiske Unions Tidende
            
            
               L 157/96
            
         KOMMISSIONENS GENNEMFØRELSESAFGØRELSE (EU) 2015/975
   af 19. juni 2015
   om en foranstaltning truffet af Spanien i overensstemmelse med Europa-Parlamentets og Rådets direktiv 2006/42/EF for at forbyde markedsføringen af en slagboremaskine, der importeres til Spanien af HIDALGO'S GROUP, Spanien
   
      
         (meddelt under nummer C(2015) 4086)
      
   
   (EØS-relevant tekst)
   EUROPA-KOMMISSIONEN HAR —
   under henvisning til Europa-Parlamentets og Rådets direktiv 2006/42/EF af 17. maj 2006 om maskiner og om ændring af direktiv 95/16/EF (1), særlig artikel 11, stk. 3, og
   ud fra følgende betragtninger:
   
               (1)
            
            
               Spanien har underrettet Kommissionen om en foranstaltning for at forbyde markedsføringen af en slagboremaskine af typen Dayron/70000, der importeres til Spanien af HIDALGO'S GROUP, Spanien.
            
         
               (2)
            
            
               Slagboremaskinen er CE-mærket i overensstemmelse med direktiv 2006/42/EF.
            
         
               (3)
            
            
               Grunden til foranstaltningen var, at slagboremaskinen ikke overholdt de væsentlige sundheds- og sikkerhedskrav i bilag I til direktiv 2006/42/EF, punkt 1.3.2 (Brudfare under anvendelse), 1.7.3 (Mærkning af maskiner) og 1.7.4.2 (Brugsanvisningens indhold), da maskinen ikke klarede prøvningen af modstandsdygtighed, idet rammen brast, med deraf følgende risiko for skæreskader og/eller mulighed for adgang til de aktive dele.
            
         
               (4)
            
            
               Spanien underrettede forhandleren og importøren om manglerne. Importøren traf frivilligt de nødvendige foranstaltninger for at fjerne produkter, der ikke opfylder kravene, fra markedet.
            
         
               (5)
            
            
               Den foreliggende dokumentation, de fremsatte bemærkninger og de berørte parters tiltag viser, at slagboremaskinen, af typen Dayron/70000, ikke opfylder de væsentlige sundheds- og sikkerhedskrav i direktiv 2006/42/EF. Den foranstaltning, som Spanien har truffet, bør derfor betragtes som berettiget —
            
         VEDTAGET DENNE AFGØRELSE:
   Artikel 1
   Den foranstaltning, som Spanien har truffet for at forbyde markedsføringen af en slagboremaskine af typen Dayron/70000, der importeres til Spanien af HIDALGO'S GROUP, Spanien, er berettiget.
   Artikel 2
   Denne afgørelse er rettet til medlemsstaterne.
   
      Udfærdiget i Bruxelles, den 19. juni 2015.
      
         
            På Kommissionens vegne
         
         Elżbieta BIEŃKOWSKA
         
            Medlem af Kommissionen
         
      
   
   
      (1)  EUT L 157 af 9.6.2006, s. 24.